b'\n_START_ARTICLE_\nPritisnjena ravnina\n_START_PARAGRAPH_\nPritisnjena ravnina (tudi oskulacijska ravnina) je v matematiki v Evklidskem in tudi v afinem prostoru tak\xc5\xa1na ravnina, na kateri le\xc5\xbei neka to\xc4\x8dka podmnogoterosti in ima dotik drugega reda v tej to\xc4\x8dki. Izraz oskulacijska izhaja iz latinske besede osculate (osculare), kar pomeni poljubljajo\xc4\x8d. Lahko torej re\xc4\x8demo, da pritisnjena ravnina izgleda tako kot, da \xc2\xabpoljublja\xc2\xbb podmnogoterost (v tem primeru krivuljo). Lahko re\xc4\x8demo tudi, da je pritisnjena ravnina tista ravnina, ki le\xc5\xbei v neposredni bli\xc5\xbeini dolo\xc4\x8dene to\xc4\x8dke._NEWLINE_Pritisnjeno ravnino v Evklidskem prostoru krivulj lahko opi\xc5\xa1emo tudi s pomo\xc4\x8djo Frenet-Serretovih obrazcev kot linearno ogrinja\xc4\x8do tangent in pravokotnih (normalnih) vektorjev.'